Greek Legal Document

Category: 314

Content:
2α. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 882 της 24 Νοεμ./1 Δεκ. 1961 (ΦΕΚ Α΄ 224) Περί τροποποιήσεως και συμπληρώσεως των άρθρ. 2 και 3 του Β.Δ/τος της 28/1-4/2/1938 «περί κανονισμού ωρών εργασίας προσωπικού φορτηγών αυτοκινήτων». Έχοντες υπ’ όψιν: Τας διατάξεις του άρθρ. 2 του Β.Δ/τος της 25/8-5/9/1920 «περί κωδικοποιήσεως των περί υγιεινής και ασφαλείας των εργατών διατάξεων», του Νόμου 2269/1920 «περί κυρώσεως της Διεθνούς Συνδιασκέψεως Εργασίας της Ουασιγκτώνος «περί περιορισμού των ωρών εργασίας εν ταις βιομηχανικαίς επιχειρήσεσι κλπ.», του άρθρ. 9 του Ν.Δ/τος 3755/1957 «περί αυξήσεως αναδρομικώς των αποδοχών των μισθωτών κλπ.». μετά γνωμοδότησιν των ενδιαφερομένων εργοδοτικών και εργατικών Οργανώσεων (229/9.12.60 αναφοράς του Συνδικάτου Χερσαίων Εμπορευματικών Μεταφορών, 7/3/61 της Ομοσπονδίας Υπαλληλικού Προσωπικού Αυτοκινήτων Ελλάδος), την από 15/9/61 γνωμοδότησιν του Εθνικού Γνωμοδοτικού Συμβουλίου Κοινωνικής Πολιτικής και την υπ’ αριθ. 702/1961 τοιαύτην του Συμβουλίου Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρον μόνον.-Αι διατάξεις των άρθρ. 2 και 3 του Β.Δ/τος της 28 Ιαν./4 Φεβρ. 1938 «περί κανονισμού ωρών εργασίας του προσωπικού φορτηγών αυτοκινήτων» ως προς το προσωπικόν των φορτηγών αυτοκινήτων Α΄ και Β΄ κατηγορίας, τροποποιούνται, ως κάτωθι: 1.Η απασχόλησις των, εις τα φορτηγά αυτοκίνητα Α΄ και Β΄ κατηγορίας, εργαζομένων οδηγών, ως και των βοηθών αυτών, δεν επιτρέπεται να υπερβαίνη τας 48 ώρας καθ’ εβδομάδα, ημερησίως δε, τας 12 ώρας, εις ας συμπεριλαμβάνονται, η καθ’ αυτό οδήγησις, ήτις δεν επιτρέπεται να υπερβαίνη τας 8 ώρας ημερησίως, αι στάσεις, αι αναμοναί, πάσαι αι σχετικαί με την εκμετάλλευσιν του αυτοκινήτου εργασίαι και η πέραν των 4 ωρών αναμονή εις τον σταθμόν αυτοκινήτων (πιάτσα). 2.Η εν οδηγήσει 8ωρος απασχόλησις του ως άνω προσωπικού, διακόπτεται υπό μιάς διακοπής διαρκείας μιάς ώρας. 3.Συμπληρουμένης 12ώρου απασχολήσεως, η εκ νέου απασχόλησις του οδηγού ή βοηθού, δεν επιτρέπεται προ της παρελεύσεως 12ώρου. 4.Πέραν των εν παρ. 1 του άρθρ. 3 του ως άνω Β.Δ/τος, επιτρεπομένων υπερβάσεων, επιτρέπεται ωσαύτως λόγω συσσωρεύσεως εργασίας ή προς αντιμετώπισιν επειγούσης εργασίας, κατόπιν αδείας του οικείου Επιθεωρητού ή Επόπτου Εργασίας και εν ελλείψει τοιούτων, της οικείας Αστυνομικής Αρχής, υπέρβασις επί 2ωρον καθ’ εκάστην, πέραν των ως άνω ορίων, απασχολήσεως των οδηγών και βοηθών αυτών, και επί 3μηνον κατ’ έτος, κατ’ ανώτατον όριον. Η δια τας προσθέτους ταύτας ώρας αντιμισθία καταβάλλεται προσηυξημένη κατά 50%, εν σχέσει με την κανονικήν τοιαύτην. Η ισχύς του παρόντος άρχεται μετά 15 ημέρας από της δημοσιεύσεως εις την Εφημερίδα της Κυβερνήσεως. (Αντί για τη σελ. 253(δ)Σελ. 253(ε) Τεύχος 750-Σελ. 109 Ώρες εργασίας προσωπικού αυτοκινήτων 15.Ι.δ.2α 352 15.Ι.δ.2α Ώρες εργασίας προσωπικού αυτοκινήτων 353